ဝီကီးမီဒီယာ ဖောင်ဒေးရှင်း

**ဝီကီးမီဒီယာ ဖောင်ဒေးရှင်း** (; အတိုကောက် **WMF**) စွာ အမေရိကန်အခြီစိုက် အကျိုးအမြတ်မယူသော ပရဟိတ အဖွဲ့အစီးတခုဖြစ်ပြီးကေ ဝီကီးများစွာကို စီမံခန့်ခွဲနိန်ရေ။ ဌာနချုပ်မှာ ဆန်ဖရန်စစ္စကိုမြို့၊ ကယ်လီဖိုးနီးယားပြည်နယ် မာ တည်ဟိရေ။ ဝီကီးမီဒီယာ ဖောင်ဒေးရှင်းမှာ အိန်တာနက် စွယ်စုံကျမ်း ဝီကီးပီးဒီးယားကို လွှင့်တင်ရေ အဖွဲ့အစီးအဖြစ် လူသိများရေ။ ဝီကီးပီးဒီးယားအပြင် ဝီသျှန်နရီ၊ ဝီကီးကိုးကား၊ ဝီကီးစာအုပ်၊ ဝီကီးရင်းမြစ်၊ Wikimedia Commons၊ ဝီကီးမျိုးစိတ်၊ ဝီကီးသတင်း၊ ဝီကီးဗာစတီ၊ ဝီကီးဒေတာ၊ ဝီကီးခရီးလား၊ Wikimedia Incubator နန့်  ရို့ကိုလည်း စီမံခန့်ခွဲလျက်ဟိရေ။

အဖွဲ့အစီးကို ၂၀၀၃ ခုနှစ်မာ ဝီကီးပီးဒီးယား တွဲဖက်တည်ထောင်သူ ဂျင်မီဝေးလ်စ်မှ ဝီကီးပီးဒီးယားနန့် တခြားသော ညီအေးမပရောဂျက်တိကို အကျိုးအမြတ်မယူသောနည်းနန့် ရန်ပုံငွီပံ့ပိုးနှိုင်ဖို့အတွက် တည်ထောင်ခရေ။

၂၀၁၅ ခုနှစ်မာ ဖောင်ဒေးရှင်း၌ ဝန်ထမ်းပေါင်း ၂၅၀ လှောက်ရှိပြီး နှစ်စိုင်ဝင်ငွီအနိန်နန့် အမေရိကန်ဒေါ်လာ သန်း ၅၀ ကျော် ရဟိနိန်ယာဖြစ်တေ။ ဖောင်ဒေးရှင်းကို Lila Tretikov က အမှုဆောင်ဒါရိုက်တာအနိန်နန့် ဦးဆောင်ကာ Patricio Lorente က ဘုတ်အဖွဲ့ဥက္ကဋ္ဌအဖြစ် တာဝန်ယူရေ။

## သမိုင်းကြောင်း
၂၀၀၁ ခုနှစ်မာ အိန်တာနက် စီးပွားရီးစွမ်းဆောင်ရှင်တဦးဖြစ်သူ ဂျင်မီဝေးလ်စ်နန့် ဆော့ဖ်ဝဲလ်ရီးသားသူ လာရီဆန်ဂါ ရို့စွာ အိန်တာနက်စွယ်စုံကျမ်းတခုဖြစ်ရေ ဝီကီးပီးဒီးယားကို စတင်တည်ထောင်ခရေ။ ပရောဂျက်ကို အစောပိုင်းမာ ဝေးလ်စ်ဧ့ ဘိုးမစ်ကုမ္ပဏီမှ ရန်ပုံငွီထောက်ပံ့ခရေ။ ဝီကီးပီးဒီးယားစွာ အရှိန်အဟုန်နန့်ကြီးထွားလာကာ လူသိများလာခပြီးကေ ပရောဂျက်ကို ရန်ပုံငွီထောက်ပံ့ရန် ဆိုင်းငံ့အချိန်ဈီးခရင်းခံရခရေ။ ဝီကီးပီးဒီးယားအနိန်နန့် ဘိုးမစ်ကုမ္ပဏီဧ့အရင်းအနှီးကို လျော့နည်းလာစီအနိန်နန့် ဝေးလ်စ်နန့် ဆန်ဂါရို့စွာ ပရောဂျက်ကို ရန်ပုံငွီထောက်ပံ့နိုင်ဖို့ ပရဟိတအဖွဲ့အစီးတခု တည်ထောင်ရန် စိုင်းစားခကတ်ရေ။ ၂၀၀၃ ခုနှစ် ဂျုန်လ ၂၀ မာ ဝီကီးမီဒီယာ ဖောင်ဒေးရှင်းကို ဝီကီးပီးဒီးယားနန့် နျူပီးဒီးယား ရို့နန့် တည်ထောင်ခရေ။

၂၀၀၄ ခုနှစ် စတ်တင်ဘာ ၁၇ မာ အမေရိကန်ပြည်ထောင်စု မူပိုင်ခွင့်နန့် ကုန်သွယ်တံဆိပ်ရုံး၌ *ဝီကီးပီးဒီးယား* ကို ကုန်သွယ်တံဆိပ်မူပိုင် လျောက်ထားခရေ။ ၂၀၀၆ ခုနှစ် ဂျန်နဝါရီလ ၁၀ ရက်နိမာ အမှတ်တံဆိပ်အား မှတ်ပုံတင်ခွင့် ရဟိခရေ။ အမှတ်တံဆိပ်ကာကွယ်ခြင်းကို ၂၀၀၄ ခုနှစ် ဒီဇန်ဘာလ ၁၆ ရက်နိမာ ဂျပန်နိုင်ငံမာလေးကောင်း၊ ၂၀၀၅ ခုနှစ် ဂျန်နဝါရီ ၂၀ ရက်နိမာ ဥရောပသမဂ္ဂမာ လေးကောင်း အသီးသီး ဆောင်ရွက်ခရေ။ စာအုပ်တိနန့် ဒီဗွီဒေချင့်ကဲ့သို့သော အခြားကုန်ဝန်တချို့မာ ဝီကီးပီးဒီးယားအမှတ်တံဆိပ် အသုံးပြုခြင်းကို လိုင်စင်ခွင့်ပြုဖို့ ရည်ရွယ်ခရေ။

၂၀၀၅ ခုနှစ် ဧပြီလမာ အမေရိကန် ပြည်မားအခွန်လုပ်ငန်းမှ ဝီကီးမီဒီယာ ဖောင်ဒေးရှင်းအား ပညာပီးဖောင်ဒေးရှင်းအဖြစ် သတ်မှတ်ပီးခရေ။

ဖခရာဝရီဒါပြည်နယ် ပြဋ္ဌာန်းဥပဒေတိဧ့ မှတ်ပုံတင်လိုအပ်ချက်တိနန့် မကိုက်ညီခြင်းကြောင့် ဝီကီးမီဒီယာ ဖောင်ဒေးရှင်းအနိန်နန့် သမဝါယမအဖွဲ့အစီးတခု ဖြစ်မလာနိုင်တော့ကြောင်းကို ဘုတ်အဖွဲ့မှ ၂၀၀၆ ခုနှစ် ဒီဇန်ဘာလ ၁၁ ရက်နိမာ မှတ်ချက်ပြုခရေ။ ယင်းအတွက်နန့် အဖွဲ့ဝင်အခွင့်အရီးတိ၊ လုပ်ဆောင်ချက်တိနန့် ဆက်စပ်သလှောက်ကို အဖွဲ့အစီးမား ဥပဒေတိနန့် ကိုက်ညီမှုဟိစီရန် ဖယ်ယှားခရေ။ အဖွဲ့အစီးမား ဥပဒေတိကို ပြင်ဆင်ရန် ဆုံးဖြတ်ခြင်းအား ဘုတ်အဖွဲ့မှ တညီတညွတ်တည်း ထောက်ခံခရေ။

၂၀၀၇ ခုနှစ် စတ်တင်ဘာလ ၂၅ ရက်နိမာ ဖောင်ဒေးရှင်းဧ့ ဘုတ်အဖွဲ့မှ လုပ်ငန်းဆောင်ရွက်မှုတိအား ဆန်ဖရန်စစ္စကို ပင်လယ်အော် ဧရိယာသို့ ရွှီ့ပြောင်းမည်ဖြစ်ကတ်ောင်း အသိပီးခရေ။ စိတ်တူကိုယ်တူအဖွဲ့အစီးတိ၊ ပိုင်အလာဟိရေ တွဲဖက်တိ၊ ပညာသျှင်ပေါများခြင်းရို့ရာမက စိန့်ပီတာစဘတ်မြို့နန့်စာကေ နိုင်ငံတိုင်းသို့ အဆင်ပြေပြေလားလာနိုင်ခြင်းနန့် ကုန်ကျစရိတ်သက်သာခြင်းတိကြောင့် ဆန်ဖရန်စစ္စကိုအား ရွီးချယ်ခရခြင်းဖြစ်တေဟု ဆိုရေ။

## ဝီကီးမီဒီယာ ပရောဂျက်တိ

ဖောင်ဒေးရှင်းအနိန်နန့် ဝီကီးပီးဒီးယားရာမက အခမဲ့ဖြစ်ရေ တခြားသော ဝီကီးတိကိုလည်း အသိပညာ ဖြန့်ဝီရေအနိန်နန့် လုပ်ကိုင်ဆောင်ရွက်လျက်ဟိရေ။ ဝီကီးမီဒီယာ ဖောင်ဒေးရှင်းမှ စီမံခန့်ခွဲလျက်ဟိရေ ပရောဂျက်တိမာ အောက်ပါရို့ပါဝင်ရေ။

## ကိုးကား

## ပြင်ပလင့်ခ်တိ

* 
* 
* ဝက်ဘ်ဆိုဒ်လမ်းညွှန်
*  Wikimedia on freenode
* WMF mailing list archives
* Sheldon Rampton's 2003 post on mail.wikipedia.org
* ၊ WMF wiki
* ၊ WMF wiki
* ၊ WMF wiki
* ၊ WMF wiki

### အခြား
* 
* The Wikimedia Foundation profile at Charity Navigator, charitynavigator.org
* Organizational Profile  – National Center for Charitable Statistics (Urban Institute)